**ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**

**«Հայաստանի Հանրապետության Շիրակի մարզի Գյումրի համայնքի ավագանու 2021 թվականի մայիսի 14-ի N 115-Ն որոշման մեջ փոփոխություն կատարելու մասին»Գյումրի համայնքի ավագանու որոշման նախագծիվերաբերյալ**

1.«Հայաստանի Հանրապետության Շիրակի մարզի Գյումրի համայնքի ավագանու 2021 թվականի մայիսի 14-ի N 115-Ն որոշման մեջ փոփոխություն կատարելու մասին» Գյումրի համայնքի ավագանու որոշման նախագծի/այսուհետ՝ Նախագիծ/ 1-ին կետի 1-ին ենթակետով նախատեսվում է Հայաստանի Հանրապետության Շիրակի մարզի Գյումրի համայնքի ավագանու 2021 թվականի մայիսի 14-ի N 115-Ն որոշման հավելվածը շարադրել նոր խմբագրությամբ: Այս առումով անհրաժեշտ է նկատի ունենալ, որ նոր խմբագրությամբ շարադրվող հավելվածը /այսուհետ՝ Հավելված/ կարգավորում է Հայաստանի Հանրապետության Շիրակի մարզի Գյումրի համայնքի վարչական տարածքում հանրային սննդի կազմակերպման և իրականացման կանոնների հետ կապված հարաբերությունները, որոնց վերաբերյալ սակայն Հավելվածումհամապատասխան դրույթներ նախատեսված չեն: Այս առումով Հավելվածում «ՀԻՄՆԱԿԱՆ ՀԱՍԿԱՑՈՒԹՅՈՒՆՆԵՐԻՑ» առաջ անհրաժեշտ է համապատասխան լրացում կատարել՝ հետևյալ բովանդակությամբ.

«1. Սույն կանոններով կարգավորվում են Գյումրի համայնքի վարչական տարածքում գտնվող իրավաբանական անձանց կամ անհատ ձեռնարկատերերի կողմից հանրային սննդի կազմակերպման ու իրականացման հետ կապված հարաբերությունները:»:

Միաժամանակ նկատի ունենալ, որ հիշյալ լրացմամբ պայմանավորված անհրաժեշտ է վերանայել Հավելվածի ամբողջ տեքստի համարակալումը:

2. Հավելվածի 6-րդ կետում «բաժնի» բառն անհրաժեշտ է փոխարինել «գլխի» բառով, իսկ «մասերով» բառը՝ «կետերով» բառով՝ համաձայն «Նորմատիվ իրավական ակտերի մասին» օրենքի 14-րդ հոդվածի պահանջների:

3. Հավելվածի 9-րդ կետով նախատեսված կարգավորումներըչեն բխում«Առևտրի և ծառայությունների մասին» օրենքի 6-րդ և 12-րդ հոդվածների պահանջներից, ինչպես նաև չեն համապատասխանում ՀՀ առևտրի և տնտեսական զարգացման նախարարի 2005 թվականի օգոստոսի 29-ի թիվ 152-Ն հրամանի /այսուհետ՝ Հրաման/ դրույթներին. Այսպես՝Հավելվածի 9-րդ կետի համաձայն՝ վաճառողը /իրավաբանական անձը կամ անհատ ձեռնարկատերը/ յուրաքանչյուր աշխատողին պետք է ապահովի իր ստորագրությամբ և կնիքով հաստատված անվանաքարտով՝ աշխատողի լուսանկարով, անվան, ազգանվան և համապատասխամ պաշտոնի նշմամբ, մինչդեռ նախատեսված չեն անվանաքարտի լրացման վերաբերյալ այնպիսի դրույթներ, որոնք կվերաբերեն իրավաբանական անձի դեպքում՝ կազմակերպության ֆիրմային անվանման նշմանը, իսկ անհատ ձեռնարկատիրոջ և վերջինիս մոտ աշխատողի անվանաքարտիլրացմանը վերաբերող կարգավորումներն առհասարկ բացակայում են: Հետևապես՝ Հավելվածի 9-րդ կետի դրույթներն անհրաժեշտ է խմբագրել՝ նկատի ունենալով «Առևտրի և ծառայությունների մասին» օրենքի 6-րդ և 12-րդ հոդվածների պահանջները, համաձայն որոնց՝ անհատ ձեռնարկատեր հանդիսացող վաճառողը պարտավոր է կրել անվանաքարտ` իր լուսանկարով, անվան, ազգանվան և անհատ ձեռնարկատիրոջ պետական հաշվառման համարի նշմամբ, իսկ Հրամանի 9-րդ կետով նախատեսված կարգավորմանհամաձայն՝անհատ ձեռնարկատիրոջ մոտ աշխատողի անվանաքարտի վրա լրացվում է` անհատ ձեռնարկատիրոջ անունը, ազգանունը, պետական հաշվառման համար, աշխատողի անունը, ազգանունը, աշխատողի զբաղեցրած պաշտոնը: Անհատ ձեռնարկատեր հանդիսացող վաճառողի անվանաքարտի վրա, պաշտոնի փոխարեն, կատարվում է «Անհատ ձեռնարկատեր» նշումը:

Խնդրահարույց է նաև Հավելվածի 9-րդ կետի այն կարգավորումը, որի համաձայն՝ անվանաքարտը վաճառողի ***ստորագրությամբ և կնիքովէ*** հաստատվում: Այս առնչությամբ հարկ է նկատի ունենալ «Առևտրի և ծառայությունների մասին» օրենքի 6-րդ հոդվածի կարգավորումները, որոնք նախատեսում են անվանաքարտի հաստատում միայն ***ստորագրության*** առկայությամբ, իսկ անվանաքարտը ***կնիքով հաստատելու պահանջ չկա:*** Նույն կարգավորումն է նախատեսված նաև Հրամանի 5-րդ կետում, համաձայն որի՝ անվանաքարտը ***հաստատվում է գործատուի ստորագրությամբ,*** հետևապես՝ կնիքի վերաբերյալ դրույթն անհրաժեշտ է հանել:

Ելնելով վերոգրյալ կարգավորումներից՝ Հավելվածի 9-րդ կետի դրույթներն անհրաժեշտ է խմբագրել՝ համապատասխանեցնելով «Առևտրի և ծառայությունների մասին» օրենքի և Հրամանի պահանջներին:

4. Հավելվածի 3-րդ գլխի վերնագիրը վերաբերում է «Հանրային սննդի օբյեկտի վաճառողին և աշխատողին ներկայացվող պահանջներին», մինչդեռՀավելվածի 3-րդ գլխի բովանդակությամբ նախատեսված են միայն վաճառողին ներկայացվող պահանջների հետ կապված հարաբերություններ: Այս առումով Հավելվածի 10-րդ կետից հետո անհրաժեշտ է կատարել համապատասխան լրացումներ՝ աշխատողին ներկայացվող պահանջների վերաբերյալ:

5. Հավելվածի 4-րդ գլխով ներկայացված է «Հանրային սննդի կազմակերպման և իրացման թույլտվություն տալու կարգը», որում առկա են մի շարք խնդրահարույց դրույթներ, որոնց սակայն չենք անդրադառնում այն հիմնավորմամբ, որ հիշյալ հարաբերություններըդուրս են ներկայացված նախագծի կարգավորման առարկայի շրջանակից, ինչի առնչությամբ հարկ է նկատի ունենալ «Նորմատիվ իրավական ակտերի մասին» օրենքի 9-րդ հոդվածի 1-ին մասի պահանջները, համաձայն որոնց՝ Նորմատիվ իրավական ակտի կարգավորումը չպետք է դուրս գա իր առարկայի շրջանակներից:

6. Հարկ է նկատի ունենալ, որ Հավելվածում բացակայում է հանրային սննդի կազմակերպման և իրականացման կանոնների խախտման համար պատասխանատվություն սահմանող կարգավորումը, ինչի կապակցությամբ անհրաժեշտ է կատարել լրացում՝ հետևյալ բովանդակությամբ. «Սույն կանոնների խախտումն առաջացնում է պատասխանատվություն՝ «Վարչական իրավախախտումների վերաբերյալ» Հայաստանի Հանրապետության օրենսգրքով սահմանված կարգով:»: Հիշյալ դիտողությունը բխում է «Վարչական իրավախախտումների վերաբերյալ» Հայաստանի Հանրապետության օրենսգրքի 158-րդ հոդվածի պահանջներից:

7. Հարկ է նշել նաև, որ նախագծի հիմնավորման դրույթները նույնպես վերանայման և խմբագրման կարիք ունեն, քանի որ պահպանված չեն«Նորմատիվ իրավական ակտերի մասին» օրենքի 6-րդ հոդվածի 5-րդ մասի պահանջները, ինչպես նաև թերի է հիմնավորմամբ նախատեսվող որոշման ընդունման անհրաժեշտության նկարագրությունը, այն է՝ ***թույլ տրված վրիպումներն ուղղել***: Այս առումով անհրաժեշտ է պարզաբանել նաև, թե արդյոք Նախագծով նախատեսվող փոփոխությունը միտված է միայն վրիպումներն ուղղելուն կամ արդյոք վերջիններս հանդիսանում են վրիպումներ: Անհրաժեշտ է նկատի ունենալ նաև, որ նախագծի հիմնավորման միջոցով նախագիծը մշակողը պարզաբանում է իրավական ակտի ***ընդունման նպատակը, կարգավորման անհրաժեշտությունը, կարգավորման համար ընտրված եղանակի նպատակահարմարությունը, պարզաբանում է նախագծով առաջարկվող կարգավորումների բնույթն ու նպատակը, իրավական ակտի ընդունմամբ ակնկալվող արդյունքները,*** որոնք սակայն ներկայացված հիմնավորմամբ ***բացակայում են:***

**«Հայաստանի Հանրապետության Շիրակի մարզի Գյումրի համայնքի ավագանու 2021 թվականի սեպտեմբերի 14-ի N 224-Ն որոշման մեջ փոփոխություն կատարելու մասին» Գյումրի համայնքի ավագանու որոշման նախագծիվերաբերյալ**

1.«Հայաստանի Հանրապետության Շիրակի մարզի Գյումրի համայնքի ավագանու 2021 թվականի սեպտեմբերի 14-ի N 224-Ն որոշման մեջ փոփոխություն կատարելու մասին» Գյումրի համայնքի ավագանու որոշման նախագծի/այսուհետ՝ Նախագիծ/ 1-ին կետի 1-ին ենթակետով նախատեսվում է Հայաստանի Հանրապետության Շիրակի մարզի Գյումրի համայնքի ավագանու 2021 թվականի սեպտեմբերի 14-ի N 224-Ն որոշման հավելվածը շարադրել նոր խմբագրությամբ: Այս առումով անհրաժեշտ է նկատի ունենալ, որ նոր խմբագրությամբ շարադրվող հավելվածը /այսուհետ՝ Հավելված/ կարգավորում է Հայաստանի Հանրապետության Շիրակի մարզի Գյումրի համայնքի վարչական տարածքում տեխնիկական և հատուկ նշանակության հրավառության իրականացման թույլատրելի վայրերի, պահանջների և պայմանների հետ կապված հարաբերությունները, մինչդեռ Հավելվածում հիշյալ կարգավորման ենթակա հարաբերությունների շրջանակի վերաբերյալ դրույթներ նախատեսված չեն: Այս առումով Հավելվածում անհրաժեշտ է համապատասխան լրացում կատարել՝ հետևյալ բովանդակությամբ.

«1. Սույն Հավելվածով կարգավորվում են Գյումրի համայնքի վարչական տարածքում տեխնիկական և հատուկ նշանակության հրավառության իրականացման թույլատրելի վայրերի, պահանջների և պայմանների հետ կապված հարաբերությունները:»:

Միաժամանակ նկատի ունենալ, որ հիշյալ լրացմամբ պայմանավորված անհրաժեշտ է վերանայել Հավելվածի ամբողջ տեքստի համարակալումը:

2. Հավելվածի վերնագրից անհրաժեշտ է հանել «ԿԱՆՈՆՆԵՐ» բառը՝ նկատի ունենալով, որ Հավելվածով պետք է սահմանվեն ոչ թե կանոնները, այլ՝ Գյումրի համայնքի վարչական տարածքում տեխնիկական և հատուկ նշանակության հրավառության իրականացման թույլատրելի վայրերը, պահանջները և պայմանները:

3. Հավելվածի ամբողջ տեքստում «հրագործական արտադրատեսակների» բառերն անհրաժեշտ է փոխարինել «հրագործական նյութերի (արտադրանքի)» բառերով՝ համաձայն «Առևտրի և ծառայությունների մասին» օրենքի պահանջի:

4. Հավելվածի 5-րդ կետում անհրաժեշտ է խմբագրել և հստակեցնել «տեխնիկական սարքավորումների օրենքով սահմանված պայմանների ապահովում» ձևակերպումը՝ հստակ նշելով այն օրենքի վերնագիրը, վերջինիս համապատասխան հոդվածը, մասը կամ կետը, որով սահմանված են վերոնշյալ պայմանները:

5. Հավելվածի 10-րդ կետով նախատեսված դրույթները, որոնք վերաբերում են տեղական տուրքի սահմանմանը, դուրս են ներկայացված նախագծի կարգավորման առարկայի շրջանակից, ինչի առնչությամբ հարկ է նկատի ունենալ «Նորմատիվ իրավական ակտերի մասին» օրենքի 9-րդ հոդվածի 1-ին մասի պահանջները, համաձայն որոնց՝ Նորմատիվ իրավական ակտի կարգավորումը չպետք է դուրս գա իր առարկայի շրջանակներից: Հետևապես՝ վերոնշյալ հարաբերությունների կարգավորմանը վերաբերող դրույթներն անհրաժեշտ է հանել Հավելվածից: Այս առումով անհրաժեշտ է նկատի ունենալ նաև «Նորմատիվ իրավական ակտերի մասին» օրենքի 12-րդ հոդվածի 1-ին մասի պահանջը:

6. Հարկ է նկատի ունենալ, որ Հավելվածում բացակայում է տեխնիկական և հատուկ նշանակության հրավառության իրականացման պահանջները և պայմանները խախտելու համար պատասխանատվություն սահմանող կարգավորումը, ինչի կապակցությամբ անհրաժեշտ է կատարել լրացում՝ հետևյալ բովանդակությամբ. «Սույն կանոնների խախտումն առաջացնում է պատասխանատվություն՝ «Վարչական իրավախախտումների վերաբերյալ» Հայաստանի Հանրապետության օրենսգրքով սահմանված կարգով:»: Հիշյալ դիտողությունը բխում է «Վարչական իրավախախտումների վերաբերյալ» Հայաստանի Հանրապետության օրենսգրքի 169.16.-րդ հոդվածի պահանջներից:

7. Նախագծի հիմնավորման դրույթները նույնպես վերանայման և խմբագրման կարիք ունեն, քանի որ պահպանված չէ «Նորմատիվ իրավական ակտերի մասին» օրենքի 6-րդ հոդվածի 5-րդ մասի պահանջը:

**«Հայաստանի Հանրապետության Շիրակի մարզի Գյումրի համայնքի ավագանու 2021 թվականի դեկտեմբերի 27-ի N 277-Ն որոշման մեջ փոփոխություն և լրացում կատարելու մասին» Գյումրի համայնքի ավագանու որոշման նախագծիվերաբերյալ**

1.«Հայաստանի Հանրապետության Շիրակի մարզի Գյումրի համայնքի ավագանու 2021 թվականի դեկտեմբերի 27-ի N 277-Ն որոշման մեջ փոփոխություն և լրացում կատարելու մասին» Գյումրի համայնքի ավագանու որոշման նախագծի /այսուհետ՝Նախագիծ/ նախաբանումհղումէկատարված««Տեղականտուրքերիևվճարներիմասին» օրենքումլրացումներևփոփոխություններկատարելումասին» 2021 թվականիդեկտեմբերի 16-իՀՕ-427-Նօրենքին: ԱյսառումովՆախագծինախաբաննանհրաժեշտէխմբագրել՝նկատիունենալով«Նորմատիվ իրավական ակտերի մասին» օրենքի 17-րդ հոդվածի 3-րդ մասի պահանջները,համաձայնորոնց՝հղումներըկատարվումենմիայնհիմնականակտինկամհիմնականակտիմասերին: Այս առումով հարկէնկատիունենալնաև«Նորմատիվ իրավական ակտերի մասին» օրենքի 34-րդ հոդվածի 5-րդ մասի պահանջները, համաձայն որոնց՝ սահմանվածկարգովպաշտոնապեսհրապարակվածևուժիմեջմտածփոփոխություններկամլրացումներնախատեսող  նորմատիվ իրավականակտումփոփոխություններիկամլրացումներիմասովփոփոխությունկամլրացումչիկատարվում: Նորփոփոխություններըկամլրացումներըկատարվումենմիայնհիմնականակտում:

2. Նախագծի 1-ին կետի 1-ին ենթակետում «կատարել հետևյալ փոփոխությունը» բառերն անհրաժեշտ է հանել, իսկ «թվով և բառերով» բառերը փոխարինել «բառերով» բառով:

3. Նախագծի հիմնավորման դրույթներում պահպանված չէ «Նորմատիվ իրավական ակտերի մասին» օրենքի 6-րդ հոդվածի 5-րդ մասի պահանջը, մասնավորապես՝ նախագծի հիմնավորման միջոցով նախագիծը մշակողը պարզաբանում է իրավական ակտի ***ընդունման նպատակը, կարգավորման անհրաժեշտությունը, կարգավորման համար ընտրված եղանակի նպատակահարմարությունը, պարզաբանում է նախագծով առաջարկվող կարգավորումների բնույթն ու նպատակը, իրավական ակտի ընդունմամբ ակնկալվող արդյունքները,*** որոնք սակայն ներկայացված հիմնավորմամբ ***բացակայում են:***

Ամփոփելով վերոնշյալը և նկատի ունենալով վկայակոչված իրավական կարգավորումներն ու վերջիններից բխող նկատառումները՝ ներկայացված նախագծերը վերանայման և լրամշակման կարիք ունեն:

**Իրավական ակտերի փորձաքննության**

**գործակալության պետ`**



**Է. ՄԱՐԳԱՐՅԱՆ**